ཨོ་ཌི་སིསནི་ཨེ་ལཱིས་ཡ་ཌིཡི་འཕྲོས་རྩོམ་ཡིན།དེ་རུ་ཁྲི་རོ་ཨེ་ཆམ་ལ་ཕམ་རྗེས་ཀྱི་གྷི་རིག་གི་དཔའ་བོ་རྣམས་ཀྱི་གཏམ་རྒྱུད་བརྗོད་ཡོད་པ་དང་།ལྷག་པར་དུ་ཨོ་རྡི་སྱོའུ་སིཟེར་བའི་དཔའ་བོ་ཞིག་གི་ལས་དབང་དམིགས་ཀྱིས་བསལ་ཏེ་ཞིབ་མོར་བརྗོད་ཡོད།ཨོ་རྡི་སྱོའུ་སིའདི་ལ་ལ་ཏིང་གི་སྐད་དུ་ཟེརནི་གནའ་བོའི་གྷི་རིག་གི་ཨེ་ཟི་ཁར་གླིང་ཕྲན་གྱི་མི་རྗེ་ཡིན།དེར་ཁོང་ཁྲི་རོ་ཨེ་གཡུལ་འགྱེད་ཀྱི་རྗེས་སུ་གྲུ་ལ་བརྟེན་ཏེ་ཕྱིར་ལོག་པ་དང་།ཁོའི་བུ་ཁྲི་ལེ་མའུ་ཁུ་སིཡིས་རང་གི་ཡབ་བཙལ་བའི་སྐོར་ཞིབ་ཏུ་བརྗོད་ཡོད།བརྗོད་བྱ་དེ་ཉིད་ཕྱིས་ཀྱི་བརྩམས་སྒྲུང་མང་པོའི་ནང་དུ་བཀོལ་ཅིང་དཔེར་ན་རྗེམ་སི་རྗོ་ཨི་སིཡིས་བརྩམས་པའིཡོ་ལེ་སིས་སིམཆན།ཨེར་ལན་གྱི་རྩོམ་པ་པོ་གྲགས་ཅན་གང་དེས་༡༩༡༤ལོ་ནས་༡༩༢༡པར་མཛད་ཅིང་༡༩༢༢ལོར་པར་དུ་བསྐྲུན་པའི་སྒྲུང་གྲགས་ཅན་ཞིག་ཡིན་ལ།དེ་རུ་གྲོང་མི་ཕལ་བ་ཟེར་བའི་༡༩༠༤ལོའི་ཟླ་དྲུག་པའི་ཚེས་༡༦ཉིན་སྟེ་ཉིན་གཅིག་རིང་འཕྲད་པའི་དོན་རྣམས་ཞིབ་པར་བྲིས་ཡོདལྟ་བུའོ།།ཨོ་ཌི་སིསསུ་ད་དུང་ཨོ་རྡི་སྱོའུ་སི་ཁོང་རང་ཁྱིམ་དུ་མེད་དུས་ཀྱི་བགྲང་བྱ་བཅུའི་རིང་ལ།གཉེན་སློང་མཁན་མང་པོས་དྲེགས་པ་དང་བཅས་ཁོང་གི་བཙུན་མོ་ཕུ་ནེ་ལུར་ཕིམཆོག་སྐྱ་ཡར་ཨེ་ཁུག་བལྟས་པ་དང་།ཁོང་ཉིད་ཕྱིར་ཕོ་བྲང་དུ་ལོག་རྗེས་དེ་དག་ལ་སྐྱིན་པ་ཚ་ནན་དུ་བླངས་པའི་སྐོར་ཡང་བྲིས་ཡོད།དེབ་དེ་བཀླགས་མ་མྱོང་བའི་སྐྱེ་བོ་སུས་ཀྱང་གཏམ་རྒྱུད་དེ་དག་ཤེས་པར་སྲིད།དེ་བས་དེ་ནིདམ་པའི་གསུང་རབདང་འདྲ་བར་དེབ་ཅིག་རེད་ཟེར་བ་ལས་ངེད་ཅག་གི་སེམས་ཀྱི་སྦུབས་སུ་ཡོད་པའི་གྲུབ་ཆ་གང་རུང་ཞིག་རེད་ཟེར་ཆོག